./data/phi0914/phi0014/phi0914.phi0014.perseus-lat2.xml
Titus Livius (Livy)
Sempronio esset, non militis de imperatore existimationem esse, sed populi       Romani fuisse, cum eum comitiis consulem legeret   itaque ne ab se imperatoria consilia neu consulares artes       exquirerent, quae pensitanda quoque magnis animis atque ingeniis essent; sed       quod uiderit referre posse   uidisse autem se       priusquam ab acie intercluderetur consulem in prima acie pugnantem, adhortantem,       inter signa Romana telaque hostium uersantem         postea se a conspectu suorum ablatum ex strepitu tamen et clamore sensisse usque       ad noctem extractum certamen; nec ad tumulum quem ipse tenuerat prae multitudine       hostium credere perrumpi potuisse   exercitus       ubi esset se nescire; arbitrari, uelut ipse in re trepida loci praesidio se       suosque sit tutatus, sic consulem seruandi exercitus causa loca tutiora castris       cepisse;  nec Uolscorum meliores res esse       credere quam populi Romani; fortunam noctemque omnia erroris mutui implesse        precantemque deinde ne se fessum labore ac uolneribus tenerent, cum ingenti       laude non uirtutis magis quam moderationis dimissum   cum haec agerentur, iam consul uia Labicana ad fanum       Quietis erat  eo missa plaustra iumentaque alia ab urbe exercitum adfectum       proelio ac uia nocturna excepere   paulo post       in urbem est ingressus consul, non ab se magis enixe amouens culpam quam       Tempanium meritis laudibus ferens   maestae ciuitati ab re male gesta et       iratae ducibus M Postumius reus obiectus, qui tribunus militum pro consule ad Ueios fuerat,       decem milibus aeris grauis damnatur  T Quinctium collegam eius, quia et in Uolscis consul auspicio dictatoris Postumi       Tuberti et ad Fidenas legatus dictatoris alterius Mam Aemili res prospere gesserat, totam culpam eius temporis in praedamnatum       collegam transferentem omnes tribus absoluerunt   profuisse ei Cincinnati patris memoria dicitur, uenerabilis       uiri, et exactae iam aetatis CapitolinusQuinctius , suppliciter orans ne se, breui reliquo uitae spatio, tam tristem       nuntium ferre ad Cincinnatum paterentur